שלום!
אה, יופי. איש עוד לא התחיל לשתות.
כולם עליזים ונרגשים.
יופי, כי אני מקווה שתזכרו את מה שאנו מדברים עליו,
לפחות עד לשלב הזה.
מכאן והלאה - זה באחריותכם.
כשהייתי בערך בן 16,
אני זוכר שהייתי בבית וזיפזפתי בין הערוצים
בחופש הגדול,
וחיפשתי סרט בערוץ אייץ'-בי-או.
כמה מכם זוכרים את "שמתי ברז למורה"?
סרט גדול, נכון?
ראיתי על המסך את מתיו ברודריק,
וחשבתי לעצמי: "יופי!
"הנה פריס ביולר! אצפה בזה!"
זה לא היה פריס ביולר. סליחה, מתיו ברודריק,
אני יודע שגילמת דמויות נוספות חוץ מפריס ביולר,
אבל כך אני זוכר אותך. אתה פריס.
אבל בזמנו לא התנהגת כמו פריס
אלא כמו גיי.
הוא שיחק בסרט בשם "סיפור אהבה ב-3 פרקים",
שהיה מבוסס על מחזה
שעוסק במלכת דראג
שעקרונית, מחפשת אהבה.
אהבה וכבוד--
בכך עסק כל הסרט.
ותוך כדי הצפייה בסרט, אני תופש
שהוא מספר עלי.
לא הקטע של מלכת הדראג.
אני לא מתגלח בשביל אף אחד--
אלא הקטע הגיי, החיפוש אחר אהבה וכבוד,
החלק שעוסק במציאת מקומי בעולם.
אז אני צופה בזה,
ורואה את הסצנה החזקה הזו, שגרמה לי לבכות,
והיא נותרה תקועה בראשי ב-25 השנה האחרונות.
והנה הציטוט מהקטע שבו הדמות הראשית, ארנולד,
אומר לאמו,
כשהם רבים בגלל זהותו,
והחיים שהוא חי:
"יש רק עוד דבר אחד שכדאי שתביני.
"לימדתי את עצמי לתפור,
"לבשל, לתקן את הצנרת, לבנות רהיטים.
"אני אפילו טופח לעצמי על השכם כשצריך.
"וכל זה כדי שלא אצטרך לבקש שום דבר מאיש.
"אני לא זקוק לשום דבר מאיש,
"פרט לאהבה וכבוד,
"ומי שלא יכול לתת לי את שני אלה,
"אין לו מקום בחיי."
אני זוכר את הסצנה הזו כאילו זה היה אתמול.
הייתי בן 16. בכיתי,
הייתי בארון.
וצפיתי בשני האנשים האלה,
פריס ביולר ועוד אחד, שלא הכרתי,
[צחוק]
נאבקים למען אהבה.
כשלבסוף הגעתי בחיי לנקודה מסוימת
שבה יצאתי מהארון וקיבלתי את מי שאני
--והייתי מאושר למדי, למען האמת,
הייתי "עליז" מאושר, וזה נראה לי בסדר,
כי "עליז" פירושו גם "מאושר" --
הבנתי שיש רבים שאינם עליזים כמוני--
עליזים במובן "אושר", ולא במובן
של הימשכות לבני אותו מין.
[צחוק]
למעשה, שמעתי שיש המון שנאה
המון כעס, המון תסכול
והמון פחד בנוגע למי שאני
ולגבי סגנון החיים של הגייז,
אז אני מנסה להבין את הדבר הזה,
"סגנון החיים של הגייז", "סגנון החיים של הגייז",
ואני שומע שוב ושוב את הביטוי הזה,
"סגנון חיים", "סגנון חיים", "סגנון חיים".
שמעתי אפילו פוליטיקאים שאומרים
שסגנון החיים של הגייז הוא איום גדול יותר
על הציוויליזציה מאשר הטרור.
ואז נבהלתי!
[צחוק]
כי חשבתי לעצמי:
"אם אני גיי,
"ואני עושה משהו שישמיד את הציוויליזציה,
"כדאי שאמצא מה זה,
"ואפסיק עם זה מיד!"
[צחוק]
אז בחנתי את חיי
במבט ארוך ונוקב,
וגיליתי כמה דברים מטרידים מאד,
[סגנון החיים המרושע נורא של הגייז]
[צחוק]
וברצוני לשתף אתכם בדברים המרושעים שאני עושה,
החל מהבקרים שלי.
[צחוק]
אני שותה קפה.
ולא רק שאני שותה קפה,
אני מכיר עוד גייז ששותים קפה.
[צחוק]
אני נתקע בפקקים--
פקקים רעים ומרושעים!
לפעמים אני נתקע בתור בשדה התעופה!
אני מביט סביב ואומר, "אוי ואבוי,
"תראו את כל הגייז האלה!
"כולנו לכודים בתורים האלה,
"בתורים הארוכים האלה, ומנסים לעלות למטוס!
"אלוהים אדירים! סגנון החיים שלי
"הוא כזה מרושע!"
[צחוק]
אני מסדר ומנקה.
זה לא באמת חדרו של בני.
אצלו יש יותר בלגן.
[צחוק]
ובגלל שהוא בן 15,
אני רק מבשל ומבשל ומבשל.
יש כאן הורים לבני טיפש-עשרה?
אנו רק מבשלים עבור החבר'ה האלה!
הם אוכלים 2, 3, 4 ארוחות ערב!
זה מגוחך! [צחוק]
זהו סגנון החיים של הגייז.
ואחרי שאני מבשל ומנקה
ועומד בתור
ונתקע בפקקים,
בן-זוגי ואני נפגשים
ומחליטים שעכשיו נעשה
חיים משוגעים.
[צחוק]
בד"כ אנו נרדמים לפני שאנו יודעים מי הודח מ"כוכב נולד".
[צחוק]
אנו נאלצים לחכות לבוקר כדי לדעת מי נשאר בתחרות,
כי אנו יותר מדי עייפים
מכדי לחכות לזה.
זהו סגנון החיים הנורא מרושע של הגייז. [צחוק]
נוסו על נפשותיכם ההטרוסקסואליות!
[צחוק]
[מחיאות כפיים]
כשבן-זוגי סטיב ואני התחלנו לצאת,
הוא סיפר לי סיפור על פינגווינים.
ובהתחלה לא ידעתי מה הוא רוצה לומר.
הוא היה קצת לחוץ כשסיפר לי את זה,
אבל הוא סיפר לי שכאשר פינגווינים מוצאים בני זוג
שאיתם היו רוצים לבלות את שארית חייהם,
הם מגישים להם חלוק-נחל.
חלוק-נחל מושלם.
ואז הוא הכניס יד לכיסו
והוציא אותה עם זה.
הבטתי בזה וחשבתי:
"איזה יופי."
והוא אמר, "אני רוצה לבלות איתך את שארית חיי."
אז אני תמיד עונד את זה כשאני צריך לעשות משהו
שמעורר בי קצת עצבנות,
כמו, לא יודע, הרצאת TEDx, למשל. [צחוק]
אני עונד את זה כשאני רחוק ממנו
לזמן ממושך,
ולפעמים אני עונד את זה סתם ככה.
כמה אנשים מאוהבים יש כאן?
יש כאן מישהו מאוהב?
יש מצב שאתם גייז.
[צחוק]
כי גם אני מאוהב,
ומסתבר שזה חלק מסגנון החיים של הגייז
שמפניו הזהרתי אתכם. [צחוק]
[מחיאות כפיים]
כדאי שתגלו את זה לבני זוגכם,
ואם גם הם מאוהבים, אולי גם הם גייז.
כמה מכם רווקים?
יש כאן רווקים?
יכול להיות שגם אתם גייז,
כי אני מכיר גם כמה גייז רווקים.
נורא מפחיד, סגנון החיים של הגייז.
הוא נורא מרושע
ואין לו סוף.
הוא ממשיך וממשיך ומאיים להטביע את כולנו!
זה באמת מטומטם, לא?
בגלל זה אני כ"כ שמח
שהנשיא אובמה יצא בהכרזה...
[מחיאות כפיים וקריאות עידוד]
שהוא תומך בשוויון הנישואים.
זהו יום נפלא בדברי-ימי ארצנו;
זהו יום נפלא בדברי-ימי העולם
לשמוע נשיא מכהן
שאומר: "מספיק עם זה",
קודם כל לעצמו, ואחר לכל שאר העולם.
זה נפלא.
אבל דבר אחד מטריד אותי
מאז שהוא העיר לאחרונה את ההערה הזו:
שכנראה זאת רק פעולה נוספת
של הפעילים הגייז וחלק מהאג'נדה של הגייז.
ואני מוטרד מכך,
משום שאני גיי מוצהר כבר די הרבה זמן,
השתתפתי בכל האירועים,
עזרתי לגייס מימון,
כתבתי על הנושא,
אך טרם קיבלתי עותק אישי של "האג'נדה של הגייז".
[צחוק]
שילמתי בזמן את דמי החבר...
[צחוק]
צעדתי במצעדי גאווה,
עשיתי הכל,
ועדיין לא ראיתי עותק של "האג'נדה של הגייז".
הייתי מאד מאד מתוסכל,
ואני מרגיש שמתעלמים ממני, כאילו שאני לא מספיק גיי.
אבל אז קרה משהו נפלא:
יצאתי לקניות - אני נוטה לעשות זאת -
ונתקלתי בחוברת
של האג'נדה הרשמית של הגייז.
אמרתי לעצמי: "אל-זי, זמן רב כל-כך
"הסתירו ממך את זה.
"אז כשתעמוד לפני הקהל הזה,
"בשר להם את הבשורה,
"הפץ את האג'נדה של הגייז,
"כדי שאיש לא יתהה עוד:
"'מה בדיוק כתוב באג'נדה של הגייז?'
"'מה הגייז האלה זוממים?' [צחוק]
"'מה הם רוצים?'"
[צחוק]
אז מבלי להכביר דברים,
גבירותי ורבותי, קבלו את--
--אבל תיזהרו, כי זה מרושע--
קבלו את העותק הרשמי של האג'נדה של הגייז.
[האג'נדה של הגייז] [מוסיקה]
[מוסיקה: "מלחמות הכוכבים", נעימת הנושא]
האג'נדה של הגייז, רבותי!
[מחיאות כפיים וקריאות עידוד]
הריהי לפניכם! עיכלתם את כל זה?
האג'נדה של הגייז!
אחדים מכם אולי יכנו את זה:
"חוקת ארצות הברית."
גם אתם קוראים לזה ככה?
חוקת ארה"ב היא האג'נדה של הגייז.
הגייז האלה, אנשים כמוני,
רוצים יחס של אזרחים מלאים.
וכל זה כתוב! גלוי וברור!
נפלתי מהרגליים כשראיתי את זה,
כאילו, מה, זאת האג'נדה של הגייז?
למה לא קראתם לזה פשוט "החוקה",
כדי שאדע על מה אתם מדברים?
ככה לא הייתי כל-כך מבולבל וכועס.
אבל הריהי לפניכם: האג'נדה של הגייז!
נוסו על נפשותיכם ההטרוסקסואליות.
[צחוק]
האם ידעתם שבכל המדינות
שבהן אין אזורים כהים,
אנשים שהם גייז, לסביות, בי-סקסואליים או טרנסג'נדרים
יכולים להיזרק מדירותיהם
בגלל שהם גייז, לסביות, בי-סקסואליים או טרנסג'נדרים?
זו הסיבה היחידה שבעל הבית זקוק לה
כדי לסלק אותם,
כי אין שום הגנה חוקית
מפני אפליה של להט"בים.
האם ידעתם שבמדינות שאין בהן אזורים כהים,
אפשר לפטר אתכם
אם אתם גייז, לסביות, בי-סקסואליים או טרנסג'נדרים?
לא על סמך איכות עבודתכם,
לא בגלל ותק
או אם אתם מסריחים:
מספיק שאתם גייז, לסביות, בי-סקסואליים או טרנסג'נדרים.
וכל זה סותר את האג'נדה של הגייז,
המוכרת גם כ"חוקת ארה"ב",
במיוחד התיקון הקטנטן הזה:
"שום אומה לא תחוקק או תאכוף חוק
"שיגביל את זכויותיהם או את חסינותם
"של אזרחי ארצות הברית."
אני מתייחס אליך, צפון-קרוליינה,
אבל את לא מתייחסת לחוקת ארה"ב.
זאת האג'נדה של הגייז: שוויון.
שום זכויות מיוחדות,
פרט לזכויות שכבר נכתבו
ע"י האנשים האלה--
האליטיסטים האלה, אם תרצו.
משכילים, לבושים היטב,
[צחוק]
יש שיאמרו, לבושים בצורה חשודה...
[צחוק]
ובכל זאת, אבות האומה, נכון?
האנשים שלטענתנו ידעו מה הם עושים
כשכתבו את החוקה,
את האג'נדה של הגייז, אם תרצו.
כל זה סותר את מה שהם עשו.
ולכן חשבתי שהכרחי שאציג בפניכם
עותק זה של האג'נדה של הגייז.
כי חשבתי שאם אהיה מצחיק,
לא תרגישו מאויימים.
ואם אהיה קצת חצוף,
לא תתייחסו לכך ברצינות.
אך כשמביטים על המפה
ורואים את מישיגן, מדינתנו,--
חוקי לפטר כאן אנשים
בגלל שהם גייז, לסביות, בי-סקסואליים או טרנסג'נדרים,
וחוקי לסלק אנשים מבתיהם
בגלל שהם גייז, לסביות, בי-סקסואליים או טרנסג'נדרים,
אך אתם ודאי מבינים שכל השיח הזה
אודות נישואין שוויוניים
לא עוסק בשלילה של זכויות,
אלא בהכרה בזכויות
שכבר הוענקו.
ואנו מתייחסים רק לזכויות שכבר נקבעו,
שכבר הסכמנו עליהן.
יש אנשים שחיים בפחד
מכך שיאבדו את עבודתם!
ולכן הם אינם מראים לאיש מי הם באמת!
כאן, אצלנו בבית.
ולא רק בצפון-קרוליינה;
זה חוקי בכל המדינות האלה,
בלי האזורים הכהים.
אם יותר לי להתפאר לרגע,
יש לי ילד בן 15
מתקופת היותי נשוי.
יש לו ממוצע ציונים 100.
הוא מייסד מועדון ויכוחים חדש בביה"ס:
"דיוני מדיניות".
הוא אצן מבטיח;
הוא מחזיק כמעט בכל השיאים בחטיבת הביניים
בכל התחרויות בהן השתתף.
הוא מתנדב.
הוא מתפלל לפני הארוחה.
בתור אביו, הייתי רוצה לחשוב--
- הוא גר בעיקר אצלי -
--שיש לי איזה קשר לכל זה.
הייתי רוצה לחשוב שהוא ילד טוב,
בחור צעיר ומכובד.
הייתי רוצה לחשוב שהוכחתי את עצמי
בתור אב כשיר.
אבל אילו הלכתי היום למדינת מישיגן,
ומנסה לאמץ אדם צעיר
שגר בבית-יתומים,
היו פוסלים אותי מסיבה אחת ויחידה:
כי אני גיי.
לא משנה שכבר הוכחתי את עצמי
ולמה הלב שלי מסוגל.
רק בגלל מה שמדינת מישיגן אומרת שאני,
רק בגלל זה, אני פסול לכל סוג של אימוץ.
ולא רק אני.
יש רבים מאד מתושבי מישיגן, אזרחי ארה"ב,
שלא מבינים מדוע מה שהם
הרבה יותר חשוב מאשר מי שהם.
הסיפור הזה חוזר על עצמו
שוב ושוב ושוב בדברי הימים של ארצנו.
פעם היה זמן שבו, לא יודע,
בני-אדם שחורים לא יכלו ליהנות מאותן הזכויות.
לבני-אדם שהיו במקרה נשים
לא היו אותן זכויות: הן לא יכלו להצביע!
בזמן מסוים בהיסטוריה שלנו,
אם נחשבת לנכה,
המעסיק היה יכול לפטר אותך,
לפני חוק שוויון זכויות הנכים.
אנו שוב ושוב עושים את זה.
וכיום אנחנו ב-2012,
עם "האג'נדה של הגייז",
"סגנון החיים של הגייז",
ופתאום אני לא אבא טוב,
ולאנשים לא מגיע שיוכלו להגן על משפחותיהם
בגלל מה שהם,
במקום שיתייחסו למי שהם.
אז כשתשמעו בעתיד את הביטויים
"סגנון החיים של הגייז" ו"האג'נדה של הגייז",
אני מעודד אתכם לעשות 2 דברים:
האחד, זיכרו את חוקת ארה"ב,
והשני, אם לא איכפת לכם,
הביטו בבקשה שמאלה,
הביטו ימינה.
האדם שלידכם הוא אח, היא אחות,
והם ראויים ליחס של אהבה וכבוד.
תודה לכם.
[מחיאות כפיים]